Zidane ya yi murabus daga kocin Real Madrid
By isiyakumuhammed@dailytrust.com | Publish Date: May 31 2018 12:49PM
Kocin Real Madrid Zinedine Zidane ya yi murabus daga horar da kungiyar Real Madrid, kamar yadda ya sanar da kafafen yada labarai da safiyar yau.
Shi dai Zidane, wanda tsohon dan wasan Real Madrid ne da kasar Faransa, ya ajiye tarihin zama koci na farko da ya lashe gasar cin kofin zakarun Turai sau uku a jere a kungiyar Real Madrid.
“Na yanke shawara barin Real Madrid. Na yi magana da shugaban kungiyar Florentino Perez jiya Laraba, inda na shaida masa cewa zan bari. Na san kowa zai cika da rudani, amma ina tunanin shawara ce mai kyau.
“Kungiyar na butakar ci gaba da samun nasara, amma ina tunanin bayan shekara uku, ana bukatar canji. Wannan ne ya san a yanke wannan shawara. Real Madrid kungiya ce da nake kauna, kuma ina matukar son shugaban kungiyar. Shi ya kawo ni wannan babban kungiyar, kuma zan ci gaba da yi masa godiya. Amma duk da haka ina tunanin ana bukatar canjin yadda za a tafiyar da abubuwa, don haka na yanke shawarar cewa b azan kasance kocin Real Madrid ba a kakan badi.”